Diari Oficial de la Generalitat Valenciana


Sumari del DOGV 3193, del 27-02-1998 (1998/1460)

RESOLUCIÓ de 30 de gener de 1998, de la Universitat Miguel Hernández d'Elx, per la qual es convoca un concurs de mèrits per a la provisió d'un lloc laboral en aquesta Universitat.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1460


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 30 de gener de 1998, de la Universitat Miguel Hernández d'Elx, per la qual es convoca un concurs de mèrits per a la provisió d'un lloc laboral en aquesta Universitat. [1998/C1460]
  
Aquesta Universitat, fent ús de les competències que té atribuïdes en l'article 18 de la Llei 11/1983, de Reforma Universitària, així com en lo disposat en la Llei 2/1996, de 27 de desembre, per la qual es crea la Universitat Miguel Hernández, i en el Decret 137/1997, d'1 d'abril, per la qual s'aprova la normativa singular reguladora d'aquesta Universitat, ha disposat convocar un concurs de mèrits per a cobrir un lloc laboral d' acord amb les següents:
  
Bases
  
Primera
  
Podran prendre part en aquest concurs el personal laboral fix pertanyent a la categoria professional del lloc a proveir o equivalent, al servei de les universitats de la Comunitat Valenciana, que es troben en qualsevol situació administrativa, exceptuant els suspesos en ferm, els quals no podran participar mentre dure la suspensió.
  
Els aspirants hauran de reunir els requisits i condicions del lloc al qual concorren d'acord amb les característiques d'aquest.
  
Segona. Presentació de documentació i instàncies
  
Les sol·licituds per a prendre part en aquesta convocatòria hauran de ser dirigides al rector president de la Universitat Miguel Hernández, passeig de Melchor Botella, s/n, 03387 Elx (Alacant), i s'hauran d'ajustar al model publicat com a annex II en la present resolució. Només podran ser considerats aquells mèrits obtinguts o computats fins a la data en la qual finalitze el termini de presentació de sol·licituds.
  
A la sol·licitud, caldrà adjuntar-hi una fotocòpia del document nacional d'identitat i la documentació fefaent acreditativa dels mèrits que al·leguen cadascun dels aspirants i que hauran de fer-se constar en la sol·licitud.
  
- Termini: les instàncies hauran de presentar-se en el termini de 15 dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana i hauran de presentar-se en el Registre General d'aquesta Universitat, situat a la seu del Rectorat, el qual es troba en l'adreça abans esmentada, o mitjançant qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Tercera. Característiques i requisits del lloc que s'anuncia
  
1. Forma de provisió: concurs de mèrits.
  
- Denominació del lloc: cap de manteniment i seguretat.
  
- Requisits: personal laboral fix, diplomat en Arquitectura Tècnica.
  
- Destinació: Àrea d'Infraestructura de la Universitat Miguel Hernández.
  
- Localitat: Elx.
  
- Complement de destinació: nivell 24.
  
- Complement específic: E017.
  
- Funcions generals:
  
· Direcció, coordinació, gestió i control dels temes relacionats amb el manteniment i seguretat a la Universitat.
  
· Elaboració d' informes que li siguen requerits sobre les matèries de la seua competència.
  
· Direcció, coordinació i supervisió dels treballs de manteniment d'edificis i instal·lacions de la Universitat.
  
· Direcció i coordinació del personal adscrit a l'Oficina de manteniment.
  
· Totes aquelles funcions inherents al lloc de treball.
  
- Formació específica:
  
· Experiència en construccions d'edificis universitaris.
  
· Seguretat i higiene a la construcció.
  
· Direcció d'obres.
  
· Infrastructura en actes institucionals.
  
· Coordinació d'equips.
  
Quarta. Comissió de qualificació
  
La composició de la comissió de qualificació dels mèrits i les successives actuacions derivades d'aquesta convocatoria és fara pública oportunament al tauler oficial d'aquesta Universitat.
  
Els membres de la comissió hauran d'abstenir-se i podran ser recusats pels interessats quan concòrreguen en ells circumstàncies de les previstes en els articles 28 i 29 de la Llei 30/1992, de 26 de Novembre, de Règim Jurídic de les Administracions Públiques i del Procediment Administratiu Comú.
  
Es podran incorporar a les comissions, quan aquestes ho consideren oportú, assessors i col·laboradors amb veu, però sense vot.
  
Cinquena. Valoració dels mèrits
  
La valoració dels mèrits per a la adjudicació dels llocs a proveir s'efectuarà d'acord amb el barem detallat en l' annex I.
  
Sisena
  
La convocatòria es resoldrà per resolució d'aquesta Universitat Miguel Hernández en el termini màxim de dos mesos a comptar de l'endemà de l'acabament de la presentació d'instàncies, i es publicarà en el Diari Oficial de la Generalitat Valenciana.
  
Setena
  
Contra el present acte, que és definitiu en la via administrativa, podran els interessats interposar-hi un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquesta resolució en el Diari Oficial de la Generalitat Valenciana.
  
Com a requisit per a la interposició del dit recurs, caldrà fer la comunicació prèvia d'aquesta interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de Novembre, de Règim Jurídic de les Administracions Públiques i del Procediment Administratiu Comú.
  
Elx, 30 de gener de 1998.- El rector president: Jesús Rodríguez Marín.
  
ANNEX I
  
Barem
  
1. Antiguitat.
  
Per cada any complet de serveis en les administracions públiques: 0,25 punts per any complet de servei, fins a un màxim de 4 punts.
  
A aquests efectes, es computaran els serveis prestats amb caràcter previ a l'ingrés en la categoria professional. No es computaran serveis que haguessen sigut prestats simultàniament amb altres igualment al·legats.
  
2. Titulació.
  
Per posseir una titulació superior a l'exigida per a l'ingrés en la categoria que requerisca el lloc al qual s'opta, fins a un màxim de 2 punts.
  
3. Valoració del treball desenvolupat.
  
3.1 Per nivell de complement de destinació del lloc de treball actualment exercit, els punts resultants de l'aplicació a dit nivell del coeficient de 0,10, fins a un màxim de 4 punts.
  
3.2 Per l'exercici de llocs de treball pertanyents a l'àrea a la qual correspon el lloc convocat, s'adjudicaran fins a un màxim de 4 punts segons el temps que s'han ocupat dits llocs, a raó de 0,25 punts per any complet o fracció.
  
4. Cursos de formació o perfeccionament.
  
Es valoraran tots els cursos que tinguen relació directa amb el treball a desenvolupar, sempre que hagen tingut una durada mínima de 10 hores i hagen sigut convocats i organitzats per l'INAP, Institut Valencià d'Administració Pública, Universitats, o qualsevol altra entitat o centre públic, o privat sempre que els cursos impartits hagen sigut homologats per una entitat oficial.
  
La puntuació màxima per aquest concepte serà de 3 punts, aplicats de la següent forma:
  
- Cursos de 100 o més hores 1,75 punts
  
- Cursos de 75 o més hores 1,25 punts
  
- Cursos de 50 o més hores 1 punt
  
- Cursos de 20 o més hores 0,6 punts
  
- Cursos de 10 o més hores 0,3 punts
  
5. Coneixements de Valencià.
  
Es valoraran sobre la base dels certificats expedits per la Junta Qualificadora de Coneixements de Valencià, o convalidats per la normativa vigent, segons el següent detall:
  
- Nivell superior 2 punts
  
- Nivell mitjà 1,5 punts
  
- Nivell elemental 1 punt
  
- Nivell oral 0,5 punts
  
6. Altres mèrits.
  
Fins a un màxim de 2,5 punts. Es valoraran:
  
- Projectes d'estudis en matèria de seguretat i manteniment d'instal·lacions.
  
- Coneixements en sistemes d'informàtica aplicats a la seguretat.
  
7. Entrevista.